Nafarroako Parlamentuko Mahaiak, 2021eko azaroaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Fanlo Mateo andreak aurkeztutako galdera, Delta Plus aldagai berriaren detekzioari eta kutsatzeen prebentzioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko azaroaren 2an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Patricia Fanlo Mateo andreak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilariak Osoko Bilkuran ahoz erantzun diezaion:

Sekuentziazio-prozesuak baieztatu du Delta Plus aldagaiaren lehen kasua detektatu dela Nafarroan. Koronabirusaren azpialdagai hori beste erkidego batzuetan ere detektatu da, eta transmitigarriagoa da.

Osasun Departamentuak zer neurri hartuko du aldagai berri horren detekzioari eta kutsatzeen prebentzioari begira?

Iruñean, 2021eko urriaren 28an

Foru Parlamentaria: Patricia Fanlo Mateo